BMW se M340i: ŉ wolf in skaapklereBMW het ŉ tydjie terug die G20 BMW 3-reeks in Suid-Afrika bekendgestel. Aanvanklik was daar slegs die 320d en 330i. Die 330i in die nuwe reeks is ŉ viersilinder-turbopetrolenjin. Al is die nuwe reeks enjins kragtig én lig op brandstof, mis ek steeds die gebrul van ŉ ware BMW-sessilinder. Tot nou. Die BMW M340i is ook nie nét ŉ sessilinder nie. Die M vooraan beken hier is heelwat wintie in dié BMW, waaronder die turbo wat aan die 3.0-sessilinder gekoppel is. Tweedens het die M340i xDrive- dit is vierwielaandrywing. Saam met die reeds bekwame onderstel en die nuwe opknappings is die mini-M fantasties. Die eerste keer toe ek my voet in die mat begrawe kon ek nie help nie om by myself te wonder – as die ding só loop – waarheen is hulle op pad met die werklike vol vet M? Die ontwerp is die gewone G20 3-reeks met ŉ M-Sport visueleopknappingspakket aan. Die binneruim is gewone 3-reeks waar jy kan kies en keur om enige model vir jouself pas te maak. Waar dinge interessant raak is by die enjin. 285 kW klink nie mal in moderne taal nie, maar die 500 Nm wringkrag van ŉ petrolmotor is waar dinge ernstig raak. Die BMW trek laat dit klap met 0 – 100 km in ŉ blitsige 4,4 sekondes. Die M340i is elektronies beperk tot 250 km/h, maar ek is oortuig dat as mens die halsband losmaak 300 km/h nie ver buite bereik is nie. Ja, die BMW ry effe hard – maar dit moet só wees want dit is ŉ sportsedan. Die padhouvermoë is waar dinge vir my amper ŉ groot probleem geword het. Dit lyk my BMW het ŉ strategieverandering gemaak. Hul onderstelle was altyd gestel om meer stuurtraagheid te bied eerder as oorywerigheid. Dit was veiliger om die agterent agter te hou in slegte weerstoestande. Die nuwe vierwielaangedrewe onderstel van die M340i is beslis meer gerat vir oorywerigheid as jy dit só wil hê. Ek het amper my moses tee gekom op ŉ stuk pad, en dit maak nie sin nie. ŉ Vriend is oortuig dat daar dalk olie of diesel op die pad moes wees, maar my raad aan enige M340i koper is: “Pasop vir hom, hy byt!” Audi, BMW en Mercedes het nou fantastiese produkte in die louwarm sedansegment. Mercedes-AMG se C43 het ook vierwielaandrywing soos BMW se M340i so wel as Audi se S4. Daar is al vir dekades ŉ gesonde wedywering tussen die drie vervaardigers, en dit dryf hulle om hul beste voet voor te sit. Hou so aan julle. Die reeks lyk só: Die reeks word gedek deur ŉ 2 jaar/ onbeperkte km waarborg en 5 jaar/ 100 000 km omvattende instandhoudingsplan. Die kompetisie lyk só: 5 jaar/ 100 000 km omvattende instandhoudingsplan 7 jaar/ 105 000 km omvattende instandhoudingsplan 5 jaar/ 100 000 km omvattende instandhoudingsplan